**Сглобяеми къщи**

Стъпка по стъпка сглобяемите къщи завземат света на дизайна – екологични, много често с висока степен на енергоефективност, лесни за изграждане жилища, идеални едвали не за всеки климат, те изглеждат изключително привлекателена алтернатива на стандартната къща. От микро-къщи до луксозни многоетажни сгради, производителите предлагат огромен избор, дори и на нашия пазар. И не мислете, че става въпрос само за сглобяемите къщи от готови сандвич панели. Можете да имате дом с уникален дизайн или по предварително проектиран модел, изработен от дърво или с метална конструкция и познатите строителни материали. Съвременните сглобяеми къщи се отличават значително от своите предшественици. Днес за изграждането на сглобяеми къщи се използват изключително качествени материали, с много добри показатели по отношение на изолационни свойства, издръжливост и естетичност. И много често за невероятно кратки срокове, на цени сравними или понякога по-ниски от тези традиционните къщи.

В този и следващи броеве ще ви представим някои от фирмите, които ги предлагат на нашия пазар.